3. ΝΟΜΟΘΕΤ.ΔΙΑΤΑΓΜΑ της 15 Φεβρ./1 Μαρτ. 1923 (ΦΕΚ Α΄  53) Περί τροποποιήσεως και συμπληρώσεως του Νόμ. 390 της 17 Νοεμ. 1914 «περί Ελευθέρας Ζώνης εν Θεσσαλονίκη». Άρθρ.1.-Συνιστάται εν Θεσσαλονίκη νομικόν πρόσωπον δημοσίου δικαίου, καλούμενον «Επιτροπεία ελευθέρας ζώνης», εις ο ανατίθεται η φροντίς της εκτελέσεως του Νόμ. 390 της 17 Νοεμ. 1914 περί ελευθέρας ζώνης εν Θεσσαλονίκη, η εκτέλεσις των υπό του Νόμου προβλεπομένων έργων, η συντήρησις, η οργάνωσις και η εκμετάλλευσις αυτών, συμφώνως προς τας διατάξεις του αυτού Νόμου και του παρόντος Ν.Δ/τος, καθώς και παντός άλλου δια Β.Δ/τος καθορισθησομένου έργου, σχετιζομένου προς την λειτουργίαν της ελευθέρας ζώνης εν Θεσσαλονίκη. Η Επιτροπεία αύτη υπεισέρχεται καθ’ όλα εις τα εκ του Νόμ. 390 απορρέοντα δικαιώματα του Δημοσίου και νέμεται τας εν τη εκτάσει της ελευθέρας ζώνης περιλαμβανομένας ιδιοκτησίας του δήμου και του Δημοσίου. Η Επιτροπεία διοικεί την υπηρεσίαν της ελευθέρας ζώνης Θεσσαλονίκης, εκτός της τελωνειακής και την εν γένει περιουσίαν του νομικού τούτου προσώπου και τας προσόδους αυτού, τας οριζομένας υπό του παρόντος Ν.Δ/τος και επιμελείται της εκτελέσεως, συντηρήσεως και επισκευής των ανωτέρω προβλεπομένων έργων, δυναμένη να ενεργή άνευ τηρήσεως των περί εκτελέσεως των δημοσίων έργων ορισμών και διατυπώσεων. Άρθρ.11.-Εις την έγκρισιν της Γενικής Διοικήσεως Θεσσαλονίκης υπόκεινται αι μελέται εκτελέσεως απάντων των έργων των χρησίμων δια την ίδρυσιν της τε προσωρινής και της οριστικής ελευθέρας ζώνης Θεσσαλονίκης, ως και δια την συντήρησιν, επισκευήν, μεταρρύθμισιν και επέκτασιν αυτών, κατά τα δια των γενικών μελετών εκάστοτε εγκεκριμένα συμφώνως τω άρθρ. 10. Άρθρ.12.-Το προσωπικόν των υπαλλήλων της Επιτροπείας, ο αριθμός και ο μισθός αυτού ορίζεται εν τω προϋπολογισμώ. Επιτρέπεται δε η πρόληψις εκτάκτου προσωπικού κατ’ απόφασιν της Επιτροπείας, μετ’ έγκρισιν του Γενικού Διοικητού Θεσσαλονίκης, εντός των ορίων του προϋπολογισμού. Άρθρ.13.-Την Επιτροπείαν εκπροσωπεί ενώπιον των δικαστηρίων και πάσης άλλης αρχής ο πρόεδρος αυτής και υπό ταύτης εκπροσωπουμένης, ως είρηται, ασκούνται αι ενεργητικαί και παθητικαί αγωγαί του Νομικού αυτής προσώπου. «Τον πρόεδρον, απόντα ή κωλυόμενον, κατά τας αυτάς ως άνω περιπτώσεις, ως και κατά την περίπτωσιν εκδόσεως επιταγών της Εθνικής Τραπέζης, εκπροσωπούσι κατά σειράν αρχαιότητος οι αντιπρόεδροι της Επιτροπείας». Η εντός « » παράγραφος προσετέθη δια του άρθρ. 1 Ν.Δ. 14/17 Οκτ. 1925. Ο εν Θεσσαλονίκη δικαστικός αντιπρόσωπος του Δημοσίου εκτελεί και καθήκοντα πληρεξουσίου και αντικλήτου της Επιτροπείας δια την παράστασιν αυτής ενώπιον των εν Θεσσαλονίκη δικαστηρίων,  Σελ. 296(α) Τεύχος 1371 Σελ. 48 άνευ ιδιαιτέρας αμοιβής. Εν περιπτώσει αντιδικίας προς το Δημόσιον η Επιτροπεία διορίζει ίδιον πληρεξούσιον δικηγόρον. «Η Επιτροπεία δικαιούται να αναθέση την διεξαγωγήν πάσης υποθέσεως, ως και την επί δικαστηρίου εκπροσώπησίν της, εις δικηγόρους. Η πληρεξουσιότης παρέχεται δι’ εγγράφου υπογεγραμμένου υπό του προέδρου της Επιτροπείας. Η Επιτροπεία απολαύει της υπό του άρθρ. 15 παρ. 2 του Νόμ. 551 της 31 Δεκ. 1914 ατελείας». Η εντός « » παράγραφος προσετέθη δια του Νόμ. 3294/1925. Άρθρ.14.-Η Επιτροπεία υπάγεται εις την αρμοδιότητα του Υπουργείου των Οικονομικών. Δια Β.Δ/των κανονισθήσονται: α)Τα της εκλογής των αιρετών μελών. β)Τα καθήκοντα του προέδρου της Επιτροπείας και η επί του προσωπικού δικαιοδοσία αυτού. γ)Τα των διορισμών, παύσεων και προβιβασμών των υπαλλήλων αυτής. δ)Τα της προσλήψεως και απολύσεως του εργατικού προσωπικού. ε)Τα της συγκλήσεως και διεξαγωγής των συνεδριάσεων και συζητήσεων. ς)Οι όροι και αι διατυπώσεις της εκτελέσεως των έργων της ελευθέρας ζώνης παρά της Επιτροπείας, εφ’ όσον δεν προνοείται παρά του παρόντος Νομοθετήματος, και τα της εκμεταλλεύσεως των αυτών έργων απ’ ευθείας υπό της Επιτροπείας και δια παραχωρήσεως αυτών εις τρίτους. ζ)Τα καθήκοντα της εκτελεστικής επιτροπής. Πάντα τα εν λόγω Β.Δ/τα εκδίδονται προτάσει των Υπουργών των Οικονομικών, Εθνικής Οικονομίας και Συγκοινωνίας. Άρθρ.15-16.(Τροποποιούνται τα άρθρ. 4 και 5 του Νόμ. 390/1914). Άρθρ.17.-Τα υπό των άρθρ. 12, 13, 17 και 18 του Νόμ. 390 προβλεπόμενα Β.Δ/τα εκδίδονται κατόπιν γνωμοδοτήσεως της Επιτροπείας. Καταργούνται η τελευταία παράγραφος του άρθρ. 8 και τα άρθρ. 9, 15 και 21 του Νόμ. 390 «περί ελευθέρας ζώνης εν Θεσσαλονίκη» και πάσα διάταξις αντικειμένη εις τον Νόμον τούτον. Η ισχύς του παρόντος Ν.Δ/τος άρχεται από της δημοσιεύσεώς του εν τη Εφημερίδι της Κυβερνήσεως. 20.Δ.ε.3 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) Άρθρ.2-4(Αναφερόμενα εις την επιτροπείαν της Ε.Ζ.Θ. αντικατεστάθησαν δια των διατάξεων του κατωτ. Ν.Δ. 2551/1953). Άρθρ.5-Η Επιτροπεία συντάσσει και υποβάλλει προς έγκρισιν εις τον Γενικόν Διοικητήν Θεσσαλονίκης κατά μήνα Μάρτιον τον προϋπολογισμόν των εσόδων και εξόδων αυτής δια το επόμενον οικονομικόν έτος, αρχόμενον από 1 Απριλίου και λήγον την 31 Μαρτίου του επομένου έτους. Ο απολογισμός εκάστης χρήσεως και ο ισολογισμός εκάστου έτους υποβάλλεται, δια του γενικού διοικητού Θεσσαλονίκης, προς έγκρισιν, εντός του μηνός Ιουλίου εκάστου έτους εις το Ελεγκτικόν Συνέδριον, όπερ καταλογίζει πάντα αποδειχθέντα υπεύθυνον ζημίας της επιτροπείας. Αι έκτακτοι και αναπληρωματικαί πιστώσεις εγκρίνονται υπό του Γενικού Διοικητού Θεσσαλονίκης. Άρθρ.6.-«Αι εισπράξεις της Επιτροπείας κατατίθενται εις την Εθνικήν Τράπεζαν, εξ ης αποσύρονται δι’ επιταγών και τα αναγκαιούντα δια την εξυπηρέτησιν της ζώνης χρηματικά ποσά». Το άρθρ. 6 ετροποποιήθη ως άνω δια του άρθρ. 1 Ν.Δ. 14/17 Οκτ. 1925. Άρθρ.7.-Ο Γενικός Διοικητής Θεσσαλονίκης εποπτεύει την πρόοδον των εργασιών, την λογιστικήν τάξιν, ως και πάσαν εν γένει υπηρεσίαν ανατιθεμένην τη Επιτροπεία. Άρθρ.8.-Πόροι της Επιτροπείας ορίζονται α)Η κατ’ έτος αναγραφομένη εν τω προϋπολογισμώ του δήμου Θεσσαλονίκης εισφορά αυτού, μη δυναμένη να ορισθή ανωτέρα του ενός δεκάτου του συνόλου των ετησίων εσόδων του. β)(Καταργήθηκε από 1 Ιουλ. 1992, από το άρθρ. 5 Νόμ. 2074/31-31 Ιουλ. 1992, ΦΕΚ Α΄128, Τόμ. 13(2), σελ. 244,9951). γ)Τα δικαιώματα του Κράτους και του δήμου εκ της σημερινής εκμεταλλεύσεως του λιμένος Θεσσαλονίκης. δ)Οι δια του Νόμου ορισθησόμενοι άλλοι τακτικοί ή έκτακτοι πόροι της Επιτροπείας και δωρεαί ή αιτία θανάτου μεταβιβάσεις προς την Επιτροπείαν. Άρθρ.9.-Προς έναρξιν των έργων της ελευθέρας ζώνης επιτρέπεται τη Επιτροπεία να συνάψη δάνειον παρά της Εθνικής Τραπέζης της Ελλάδος ή άλλης τραπέζης μέχρι 500000 δραχμών, κατ’ απόφασιν των 2/3 των μελών της Επιτροπείας και μετ’ έγκρισιν των Υπουργών Οικονομικών, Εθνικής Οικονομίας και Συγκοινωνίας, υπό εγγύησιν του Ελληνικού Δημοσίου. Προκειμένου δε περί μεγάλων έργων προς επέκτασιν της ελευθέρας ζώνης, δικαιούται η Επιτροπεία να συνάπτη, κατά τον ανωτέρω τρόπον, δάνεια επί εκχωρήσει ωρισμένων πόρων αυτής. (Αντί για τη σελ. 295) Σελ. 295(α) Τεύχος 1371 Σελ. 47 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) 20.Δ.ε.2-3 Άρθρ.10.-Εντός δύο μηνών από της πρώτης συστάσεως της Επιτροπείας, αύτη, είτε δια της υπηρεσίας των δημοσίων έργων, είτε δι’ ιδίου τεχνικού προσωπικού, θέλει συντάξει την προμελέτην των απαιτουμένων έργων προς λειτουργίαν της ελευθέρας ζώνης, εν Θεσσαλονίκη την προβλεπομένην υπό του άρθρ. 1 του  παρόντος  Νομοθετήματος. Η  προμελέτη αύτη, ως και πάσα γενική μελέτη σοβαρών οριστικών έργων, αφορώσα την διάταξιν και την ανάπτυξιν της ελευθέρας ζώνης, τους τύπους των αποθηκών και υποστέγων, τα βαρούλκα, τας σιδηροδρομικάς γραμμάς και τα λιμενικά έργα, υπόκειται εις την κρίσιν του συμβουλίου των δημοσίων έργων και την επ’ αυτών απόφασιν των Υπουργών των Οικονομικών, της Εθνικής Οικονομίας και της Συγκοινωνίας. 